
DR.30.09.2021 97 

 
 Tuan Yang di-Pertua, didapati hanya satu ayat mengenai Perak yang menyebut, 
“Tarikh siap Lebuhraya Pantai Barat (WCE) dari Banting ke Taiping ditangguhkan lagi ke 
tahun 2024.”  

Untuk makluman Dewan yang mulia ini, Lebuhraya Pantai Barat yang mula diuar-
uarkan sejak tahun 2006 oleh Kerajaan Barisan Nasional hanya dirancang secara rasmi 
dalam RMKe-10. Pecah tanah dirasmikan pada tahun 2014 dan dirancang siap dalam 
masa lima tahun. Pada 5 Julai 2017, diumumkan akan dibuka sepenuhnya pada tahun 
2019. Dua tahun yang lalu, ia ditangguhkan ke tahun 2021 tetapi dukacitanya kini 
ditangguhkan lagi tiga tahun ke tahun 2024 seperti yang tercatat dalam buku RMKe-12.  

Tuan Yang di-Pertua, selain daripada tempoh siap projek, ia pasti juga melibatkan 
peningkatan kos projek. Kegagalan menepati tarikh siap projek yang begitu teruk dan lama 
sekali dalam pelaksanaan seperti ini harus dikaji secara mendalam dan kawalan yang 
ketat harus diguna pakai demi memastikan kelewatan bertahun-tahun dielak daripada 
projek yang bakal dilaksanakan dalam RMKe-12.  

 Tuan Yang di-Pertua, Malaysia dahulunya dikenali sebagai Harimau Asia kini 
semakin hilang taringnya. Indah khabar daripada rupa, itulah gambaran sebenar keadaan 
negara kita hari ini. Pelan Anti Rasuah Nasional merupakan idea asal yang tercetus 
selepas PRU14 di mana Kerajaan Pakatan Harapan memberikan penekanan kepada 
usaha untuk memastikan Malaysia dikenali kerana integriti dan bukan rasuah.  

Akan tetapi hendak seribu daya, tak hendak seribu dalih. Akibat tindakan manusia 
yang bersifat mementingkan diri sendiri, sebaik mana pun pelan atau sistem, pasti juga 
akan hancur di tangan golongan itu.  

Tuan Yang di-Pertua, peranan SPRM adalah untuk memastikan setiap penjawat 
awam menjalankan tugas secara integriti agar tidak berlaku salah guna kuasa. 
Malangnya, ‘harapkan pegar, pegar makan padi’. Berita tergempar MalaysiaKini bertarikh 
27 September, seorang pegawai SPRM ditahan susulan kehilangan RM25 juta wang 
bahan bukti disifatkan sebagai bermasalah dan dikait rapat dengan orang ternama. 
Kenyataan ini memberikan gambaran salah guna kuasa yang sangat jelas tentang 
masalah dalaman yang cuba disembunyikan. 

 Tuan Yang di-Pertua, pada tahun 2020 Indeks Rasuah Negara tergelincir ke 
tangga 57 berbanding di bawah Pakatan Harapan yang menduduki tangga ke-51. Dengan 
berita seperti ini, sudah pasti Indeks Rasuah Negara akan terus menjunam. Masalah 
seperti ini umpama penyakit kanser, jika tidak dirawat pasti akan mendatangkan kesan 
jangka masa panjang. Tambahan pula, semalam seluruh Keluarga Malaysia dikejutkan 
lagi dengan cara penyelesaian kes Yang Berhormat Pontian yang agak pelik dan 
mengelirukan.  

Pada masa yang sama, pada pendapat umum akan sekali lagi menjejaskan 
kewibawaan badan SPRM kerana jumlah yang terlibat dalam kes tersebut adalah amat 
besar dan dakwaan yang dibawa ke mahkamah itu juga berasas kukuh. Ramai yang 
tertanya, adakah semua salah laku bakal diselesaikan dengan wang ringgit? Justeru, 
Taiping mohon tanya, apakah tindakan kerajaan bagi menangani masalah ini untuk 
membuatkan rakyat kembali percaya dengan badan SPRM ini, khususnya kerajaan di 
bawah kepimpinan Yang Amat Berhormat Bera? 

Tuan Yang di-Pertua, walaupun pelbagai mekanisme diambil bagi memastikan 
bekalan makanan sentiasa mencukupi dan terkawal, pada hakikatnya masalah sering kali 
berbangkit dengan kenaikan harga barang yang seolah-olah tiada noktah. Contohnya, 
kenaikan harga daging ayam yang berlipat ganda sehingga membebankan rakyat. 

■1850 

 Sejak penubuhan Jawatankuasa Kabinet mengendalikan Dasar Sekuriti Makanan 
Negara pada tahun 2002, soalan yang sering ditanya apakah pencapaian sepanjang 20 
tahun yang lalu serta perbandingan di peringkat antarabangsa.  

 Dukacitanya, kedudukan Global Food Security Index (GFSI) Malaysia kini jatuh 
ke tahap 44 berbanding dengan 28 pada tahun 2019. Tambahan pula, jumlah kos 
pengimportan makanan tahunan yang dicatat oleh kerajaan semakin meningkat setiap 
tahun sehingga ke tahap RM51.4 bilion.  



Tuan Yang di-Pertua, didapati hanya satu ayat mengenai Perak yang menyebut, "Tarikh siap Lebuhraya Pantai Barat (WCE) dari Banting ke Taiping ditangguhkan lagi ke tahun 2024.". Untuk makluman Dewan yang mulia ini, Lebuhraya Pantai Barat yang mula diuar- uarkan sejak tahun 2006 oleh Kerajaan Barisan Nasional hanya dirancang secara rasmi dalam RMKe-10. Pecah tanah dirasmikan pada tahun 2014 dan dirancang siap dalam masa lima tahun. Pada 5 Julai 2017, diumumkan akan dibuka sepenuhnya pada tahun 2019. Dua tahun yang lalu, ia ditangguhkan ke tahun 2021 tetapi dukacitanya kini ditangguhkan lagi tiga tahun ke tahun 2024 seperti yang tercatat dalam buku RMKe-12. Tuan Yang di-Pertua, selain daripada tempoh siap projek, ia pasti juga melibatkan peningkatan kos projek. Kegagalan menepati tarikh siap projek yang begitu teruk dan lama sekali dalam pelaksanaan seperti ini harus dikaji secara mendalam dan kawalan yang ketat harus diguna pakai demi memastikan kelewatan bertahun-tahun dielak daripada projek yang bakal dilaksanakan dalam RMKe-12. Tuan Yang di-Pertua, Malaysia dahulunya dikenali sebagai Harimau Asia kini semakin hilang taringnya. Indah khabar daripada rupa, itulah gambaran sebenar keadaan negara kita hari ini. Pelan Anti Rasuah Nasional merupakan idea asal yang tercetus selepas PRU14 di mana Kerajaan Pakatan Harapan memberikan penekanan kepada usaha untuk memastikan Malaysia dikenali kerana integriti dan bukan rasuah. Akan tetapi hendak seribu daya, tak hendak seribu dalih. Akibat tindakan manusia yang bersifat mementingkan diri sendiri, sebaik mana pun pelan atau sistem, pasti juga akan hancur di tangan golongan itu. Tuan Yang di-Pertua, peranan SPRM adalah untuk memastikan setiap penjawat awam menjalankan tugas secara integriti agar tidak berlaku salah guna kuasa. Malangnya, 'harapkan pegar, pegar makan padi'. Berita tergempar MalaysiaKini bertarikh 27 September, seorang pegawai SPRM ditahan susulan kehilangan RM25 juta wang bahan bukti disifatkan sebagai bermasalah dan dikait rapat dengan orang ternama. Kenyataan ini memberikan gambaran salah guna kuasa yang sangat jelas tentang masalah dalaman yang cuba disembunyikan. Tuan Yang di-Pertua, pada tahun 2020 Indeks Rasuah Negara tergelincir ke tangga 57 berbanding di bawah Pakatan Harapan yang mendudukitangga ke-51. Dengan berita seperti ini, sudah pasti Indeks Rasuah Negara akan terus menjunam. Masalah seperti ini umpama penyakit kanser, jika tidak dirawat pasti akan mendatangkan kesan jangka masa panjang. Tambahan pula, semalam seluruh Keluarga Malaysia dikejutkan lagi dengan cara penyelesaian kes Yang Berhormat Pontian yang agak pelik dan mengelirukan. Pada masa yang sama, pada pendapat umum akan sekali lagi menjejaskan kewibawaan badan SPRM kerana jumlah yang terlibat dalam kes tersebut adalah amat besar dan dakwaan yang dibawa ke mahkamah itu juga berasas kukuh. Ramai yang tertanya, adakah semua salah laku bakal diselesaikan dengan wang ringgit? Justeru, Taiping mohon tanya, apakah tindakan kerajaan bagi menangani masalah ini untuk membuatkan rakyat kembali percaya dengan badan SPRM ini, khususnya kerajaan di bawah kepimpinan Yang Amat Berhormat Bera?. Tuan Yang di-Pertua, walaupun pelbagai mekanisme diambil bagi memastikan bekalan makanan sentiasa mencukupi dan terkawal, pada hakikatnya masalah sering kali berbangkit dengan kenaikan harga barang yang seolah-olah tiada noktah. Contohnya, kenaikan harga daging ayam yang berlipat ganda sehingga membebankan rakyat. #1850. Sejak penubuhan Jawatankuasa Kabinet mengendalikan Dasar Sekuriti Makanan Negara pada tahun 2002, soalan yang sering ditanya apakah pencapaian sepanjang 20 tahun yang lalu serta perbandingan di peringkat antarabangsa. Dukacitanya, kedudukan Global Food Security Index (GFSI) Malaysia kini jatuh ke tahap 44 berbanding dengan 28 pada tahun 2019. Tambahan pula, jumlah kos pengimportan makanan tahunan yang dicatat oleh kerajaan semakin meningkat setiap tahun sehingga ke tahap RM51.4 bilion.